Fiji's Family Network
LOTU TAKI NA MATE
E DODONU BEKA MEDA LOTU TAKA E DUA NA TAMATA SA MATE,NA LOTU VAKARISITO.?
Views: 1316
Au vakabauta ni dodonu vinaka. E sega nida lotu tiko vei koya sa mate ia eda qarava na Kalou ena noda lotu ni vakavinavinaka ena vuku ni nona bula ko koya sa mate oqo.
Me vaka ni bulia ko Jiova ka kauta tani tale ko Jiova me vakavinavinakataki ga ko Jiova!
Vinaka na vakanananu qori,au kerea na nomuni nanuma na taciqu vakayalo.
Bro Samuela,dua mai keri...
Dua ga na vakasama. Au sega ni nasauma vakadodonu na taro o ya kau na vei solia ga e dua na vakasama ena vuku ni kena dau lotu taki na mate. E matata vaka vinaka tu vei keda o ya ni sa mate na tamata sa sega ni kila e dua na ka, ka vakauasivi ni sega ni rawa ni caka kina e dua na ka ena gauna sa mate kina me veisautaka na record ni nona bula ka record taki tu mai lomalagi.Na lotu e dau caka ena gauna ni mate e sega ni lotu me veisautaka na tamata mate. Na lotu ni mate e noda lotu na tamata e da se bula tiko.Na lotu ni veivaksalataki in vanua sa muira na wekada oya me rawa ni vakarautaki tiko na bula ni sebera ni yaco mai na vulagi sega ni sureti. Ei tukutuku vei keda na bula tiko. O ya duadua ga nai naki levu ni Lotu ena gauna ni mate. me rawa veikeda me da vakarauataki kedas tiko ena veisiga ka solia tale ga nai nuinui ni kevaka e da na mate ena dua na sif\ga ka da tu vata kei Karisito e dua tucake tale ena nona lesu vakrua tale mai na turaga.
Vinaka
Au vakabauta ni lotu e vakayacori oya ena sega ni na veisautaka edua na ka ena nona bula vei koya na wekada sa davo koto. Me vaka na nona vakasama o koya na tacida mai cake ni lotu e caka ya,e lotu ni vakavinavinaka taki ni nona bula okoya sa mate vua na kalou.Ia oya na nona vakanananu o koya,ia vei keda na lotu vakarisitou e dodonu meda lako i nai vola tabu,ena vakaraitaka vei keda na ka e dodonu meda kitaka.Au vakabauta ni sa mate e dua na tamata,mai vale ni bula ga kina i bulu2 sara.A wasea tiko yani o ya na noqu vakasama ga o au,niu veidutai taka na nona mate na noda Turaga lomani,ni a kevu tani ga mai na kauveilatai ka vakotori sara enai bulu2 vatu.Au vaka bauta ni dodonu me vakaoya na qaravi ni nona mate edua e vakabauti koya.Vei keda na lotu vakarisito na veiwekani kei na noda Turaga e mau ga, ena gauna, eda se bula tiko.Me vaka au sa kaya mai cake ni qo na noqu nanuma ga o au, kau solia tikoga yani vei keda na ulutaga e cake meda vakaraitaka kina na noda vakanananu.
Ena vakasama oqori @Meli ..........ena rawa nida na vakasamataka ni nona mate na Turaga ea tiko talega na kena i vakarau vei ira na Jiu(custom).
Ea qai kerea ko Josefa na kai Aramacea na yagona me la'ki cakava kina nai otioti ni kena i valavala vei ira.
O koya a qai kauta na yago i Jisu ka la'ki qarava vakakina ka kauta ki na qara ka vakarautaka oti tu. Ni da vakamuria na kena i valavala vei ira,eda na rawa ni raica kina ni ra dau la'ki lumuta na yago ni mate ka qai viviraka enai sulu ka me rawa ni maroroya vakadede na yago.Oqo talega na gauna ni nodra laki tagiyasotaki koya kina sa mate o ira na wekana.
Sa matata na kena dau lumuti na yago ni mate vei ira na Jiu,ia na lotu taki ni mate, eda veitalanoa taka tiko ena i ulutaga oqo. Vinaka
Io dina Meli...........au via cavuta ga eke ni sega nia vakadodonu ga mai na kauveitai ki nai bulubulu sara na mate me yacova mai na gauna nei Jisu ka vakakina edaidai.
Sa tiko eke na kena i valavala vei ira.......me maroroi kina na kena i divi o koya ka a mai wekadra ena dua na gauna.
Se ra qarava vakacava na kena i valavala....oya e nodra. Ni da raica na noda i tovo loi keda edaidai sa tiko na gauna eda soqo mai kina vakaveiwekani meda mai talaci koya vakaveiwekani........ka dusia tiko ni sa bibi talega na yago qele kai bulibuli ni Kalou 'qo.
E leqa vei keda eda sa lotu nida dau beca eso nai tovo ka solia vei keda na Kalou me da vakaitovotaki kina.
E dua vei ira ko kauta cake tiko mai oqo Meli me bolei kina na noda i vakarau(tovo) na kaiviti me baleta na somate.
Vinaka na vakanananu qori na wekaqu,Qo na gauna ga meda solia kina na noda dui vakasama me baleta nai ulutaga e koto i cake.E sega ni naki me dusi kina e dua, ia sa tu ga vosa ni kalou vei keda na lotu vakarisito me noda i dusi2.
Meu na wasea mada yani edua na kena i vakaraitaki ena ka e vola o na qase o Paula ena 1 Theoss 4 :13 "Ia kau sa vinakata,oi kemudou na veiwekani,mo dou kakua ni lecava ena vukudra era sa moce tu,mo dou kakua kina ni yasovaka,me vakataki ira na tani sa sega na nondra i nui2." Na i tovo vakaviti ena na qai dodonu ka dina, ke sala vata se vakadonua na vosa ni kalou.Me vaka au sa vakaraitaka oti, ni qo ga na noqu nanuma.
Vinaka Meli.......donu vinaka ka totoka na draki ni veiwasei ena ulutaga qo!
Ni'u wilika vakamalua toka na vosa nei Paula oqo(1Theoss 4:13)"Ia kau sa vinakata,oi kemudou na veiwekani,mo dou kakua ni lecava ena vukudra era sa moce tu,mo dou kakua kina ni yasovaka,me vakataki ira na tani sa sega na nondra i nui2.".....au raica rawa ni sega ni bokoca se tarova se vakacala ko Paula na tagiyaso ni veiwekani,ia e vakasalataki ira ga me kakua ni tagiyaso vakataki ira e sega na nodra i nuinui.
Na kena i balebale vei au ni dodonu vinaka tiko na tagiyasotaki ni mate ia me caka ena noda kila vinaka tiko na loma ni Kalou(noda i nuinui),nona veikacivi(mate) kei na lomana vei keda na bula tiko ka kakua nida tagiyaso tu ena lecaika vakataki ira e sega na nodra i nuinui!
vinaka...
Vinaka, na soli vakasama
Vinka Kiera,ke rawa ni drau solia na nomudrau nanuma ena ulutaga.
eng_Latn fij_Latn fij_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn